
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/130-  /2018
Előterjesztés elkészítésének időpontja: 2018. január 18.

Előterjesztést készítette: Danyi Zsuzsanna intézményvezető / dr. Tóth Krisztina jegyző
Előterjesztést jóváhagyta: -
Előterjesztést véleményezi: HSZB
Döntés módja: nyílt szavazás, egyszerű / minősített szótöbbség

Mellékletek: alapító okirat, SZMSZ, szakmai program
E L Ő T E R J E S Z T É S

Sülysáp Város Önkormányzata Képviselő-testületének

2017. január 25.-én tartandó munkaterv szerinti ülésére

5. napirendhez

Tárgy:
Gólyahír Bölcsőde alapdokumentumainak módosítása
Tisztelt Képviselő-testület!

Az önkormányzatunknál zajló kincstári ellenőrzés, valamint a Gólyahír Bölcsődében zajló szakmai ellenőrzés egyaránt feltárt olyan apróbb hibákat, hiányosságokat, melyek érintik a bölcsőde alapdokumentumait.

Ennek szíves jóváhagyásra mellékelten előterjesztjük a Gólyahír Bölcsőde alapító okiratának módosítását, módosított SZMSZ-ét és szakmai programját.

Kérem a határozati javaslatok szíves elfogadását.

…/2018. (I. 25.) ÖKT határozati javaslat

Sülysáp Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 104. § (1) a) pontjával kapott alapítói és fenntartói jogkörében eljárva 

1./ a Gólyahír Bölcsőde (székhelye: 2241 Sülysáp, Szilvafasor u. 1., PIR: 776143) alapító okiratát a 2018/BÖLCSŐDE/1. számú módosító okirattal módosítja, és a módosító okirattal egységes szerkezetbe foglalt 2018/BÖLCSŐDE/2. számú alapító okiratot adja ki;

2./ felkéri a jegyzőt, hogy intézkedjen változások törzskönyvi nyilvántartáson történő átvezetése iránt.
Határidő: azonnal
Felelős: jegyző, intézményvezető
…/2018. (I. 25.) ÖKT határozati javaslat

Sülysáp Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 104. § (1) d) pontjában kapott alapítói és fenntartói jogkörében eljárva a Gólyahír Bölcsőde (székhelye: 2241 Sülysáp, Szilvafasor u. 1., PIR: 776143) előterjesztett szervezeti és működési szabályzatát jóváhagyja.
Határidő: azonnal
Felelős: intézményvezető
…/2018. (I. 25.) ÖKT határozati javaslat

Sülysáp Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 104. § (1) d) pontjában kapott alapítói és fenntartói jogkörében eljárva a Gólyahír Bölcsőde (székhelye: 2241 Sülysáp, Szilvafasor u. 1., PIR: 776143) előterjesztett szakmai programját jóváhagyja.
Határidő: azonnal
Felelős: intézményvezető
Sülysáp, 2018. január 18.

Horinka László s.k.


polgármester

